[{"text_idx": "#000000", "text": "Reedel, 30. juunil kell 18:00 avavad A-Galerii akendel oma u\u0308hise na\u0308ituse kreeka kunstnik Ismini Pachi ja Sander Haugas ning oma soolona\u0308ituse Kertu Vellerind. Na\u0308itused on u\u0308leval kuni 13. augustini."}, {"text_idx": "#000001", "text": "Ismini Pachi ja Sander Haugas"}, {"text_idx": "#000003", "text": "Me petame oma kehasid ja meeli koidust ha\u0308marikuni ning muid vo\u0303imalusi pole. Otseteid ei eksisteeri, ega u\u0308kski lo\u0303unaso\u0308o\u0308k ole tasuta. Kogu elu ka\u0308ib u\u0308mber \u201eolme\u201c. Trikk seisneb pehmete kohtade leidmises, sealt, kus neid on vo\u0303imalik leida, ning mitte peaga vastu seina jooksmises, kui nii vo\u0303ib o\u0308elda."}, {"text_idx": "#000005", "text": "\u201cEnamik minu pa\u0308evi on a\u0308revad ja la\u0308rmakad. Mind u\u0308mbritsevad inimesed, kes ra\u0308a\u0308givad keeli, mida ma ei mo\u0303ista, proovin kohaneda ning sobituda ruumi, mis mulle antud. Selles pidevas andmises ja vo\u0303tmises, mida elu no\u0303uab, vajan rohkem aega. Valin hoolikalt, kellega loon sidemeid, nii kaitstes ennast tugevuse ja aususega. See ko\u0303lab hapralt, kuid tegelikult ei ole. Ka\u0308tega to\u0308o\u0308tamine toob mind tagasi maa peale, aitab mul suhestuda oma kehaga. See on aeg iseendale, aeg aeglustuda ja vaikselt ja\u0308lgida, kuidas maine vallutab meeled ning mateeria vo\u0303tab kujusid, mis rahustavad minu hinge. See maandab mind, u\u0308hendab mind minu juurtega ja sillutab pikka teekonda, mille olen la\u0308binud, sidudes mind eesoleva rajaga, mis on valla minu ees...\u201d \u2014\u2014 Ismini"}, {"text_idx": "#000006", "text": "Na\u0308itus KAKS2 on dialoog, milles kunstnikud kompavad erinevate materjalide piire ja tugevusi ning ku\u0308sivad, kas jo\u0303ud saab tekkida hoolitsuse ja koosto\u0308o\u0308 kaudu. Sander Haugas esitleb va\u0308rskeid kehaehteid ja objekte, mida koondab pealkiri \u201cVa\u0308ljateenitud olme\u201d. Ta kasutab tehnikaid nagu sepistamine, jootmine ja keevitamine ning materjale nagu teras, messing, samet, pleksiklaas ja vana sokk. Ismini Pachi kollektsioon \u201cKa\u0308tega loodud jo\u0303ud\u201d koosneb ehetest ja objektidest. Teosed on valmistatud portselani valu tehnikas ning ho\u0303bedat sepistades. Ko\u0303ik kunstiteosed on valminud 2023. aastal ega ole varem eksponeeritud."}, {"text_idx": "#000007", "text": "KAKS2 ta\u0308hendab jo\u0303udu. Kahekordset kahe jo\u0303udu. Kaks kultuuri, kaks materjali, kaks kvaliteeti, neli loomingulist ka\u0308tt."}, {"text_idx": "#000008", "text": "Sander Haugas (1983) on praktiseeriv sepp, skulptuuri tehnik, arhitektuuritudeng ning Eesti Kunstiakadeemia lektor. Pa\u0308rast skulptuuri erialal bakalaureuse o\u0303pingute lo\u0303petamist Tartu Ko\u0303rgemas Kunstikoolis (2003-2008) ja\u0308tkas Sander Haugas oma professionaalset karja\u0308a\u0308ri sepp Ivar Feldmanni to\u0308o\u0308kojas (2007-2012). 2012. aastal asutas Sander oma sepikoja. 2020. aastal sai ta magistrikraadi cum laude koos Noore tarbekunstniku preemiaga Eesti Kunstiakadeemia disaini ja rakenduskunsti o\u0303ppekaval. Alates 2020. aastast o\u0303pib ta arhitektuuri erialal samas koolis. Sander Haugas on to\u0308o\u0308tanud ka Eesti Kunstiakadeemia skulptuuri- ja installatsiooni osakonna tehnikuna (2018-2020) ning lektorina Tartu Ko\u0303rgemas Kunstikoolis Pallas (2013-2016) ja Eesti Kunstiakadeemias (alates 2018)."}, {"text_idx": "#000010", "text": "Na\u0308itus on va\u0308ike viiv... vo\u0303imalus vo\u0303tta hingeto\u0303mme, enne, kui elus ja\u0308lle edasi tormata. \u201cPEA nu\u0308u\u0308d ometi!\u201d kutsub u\u0308les kunstnik Kertu Vellerind, enda aknana\u0308itusest mo\u0308o\u0308dujat. Talle on pealkirjad alati olulised olnud, kandes kindlat so\u0303numit. Olles eestlane, muretseb kunstnik meie va\u0308ikese rahva emakeele pa\u0308rast ja naudib selle ilusa keele ko\u0303la ja mitmeta\u0308henduslikkust. Nii ongi tema ehete nimedesse peidetud va\u0308ikese vimkaga so\u0303nama\u0308ngud."}, {"text_idx": "#000011", "text": "Vellerind on selgitanud, et kasutab na\u0308ituseto\u0308o\u0308des materjalina enamasti ho\u0303bedat ja peakivi (sic). Peakivi on tema so\u0303nul a\u0308a\u0308retult ilus, mitmepalgeline ja midagi, mille u\u0308le peaksime uhked olema. Samuti ei ha\u0308bene kunstnik Eesti rahvuslikku ehtepa\u0308randit. Inspiratsiooni ammutamiseks kihutab ta va\u0308idetavalt ringi kodarrahast ratastel ning eksleb natuke metsas."}]